b"\n_START_ARTICLE_\nAromater\xc3\xa0pia\n_START_PARAGRAPH_\nL'aromater\xc3\xa0pia \xc3\xa9s una forma de medicina alternativa que fa servir material vol\xc3\xa0til de plantes coneguts com a olis essencials, i altres compostos arom\xc3\xa0tics amb el prop\xc3\xb2sit d'alterar la ment de les persones, el seu estat d'\xc3\xa0nim, les seves funcions cognitives o la salut._NEWLINE_Alguns olis essencials com els de la planta Melaleuca alternifolia (Arbre del te) tenen propietats antimicrobianes demostrades i s'ha proposat el seu \xc3\xbas intern per al tractament de malalties infeccioses, per\xc3\xb2 les proves de l'efic\xc3\xa0cia de l'aromater\xc3\xa0pia en condicions m\xc3\xa8diques roman pobra amb pocs estudis rigorosos cient\xc3\xadfics sobre el tema, tanmateix hi ha algunes proves sobre el potencial terap\xc3\xa8utic dels olis essencials.\n_START_SECTION_\nHist\xc3\xb2ria\n_START_PARAGRAPH_\nL'aromater\xc3\xa0pia es va iniciar a l'antiguitat amb olis arom\xc3\xa0tics obtinguts per infusi\xc3\xb3 de plantes assecades en oli i despr\xc3\xa9s escalfant-les i filtrant-les. Molts d'aquests olis els descriu Diosc\xc3\xb2rides Pedaci, junt amb les creences de la seva \xc3\xa8poca sobre la seva activitat guaridora. Els olis essencials obtinguts per destil\xc2\xb7laci\xc3\xb3 es fan servir com a medicines des del segle XI, amb Avicenna._NEWLINE_Cap a 1937 es va encunyar el terme d'aromater\xc3\xa0pia. El cirurgi\xc3\xa0 franc\xc3\xa8s Jean Valnet, va utilitzar olis essencials com antis\xc3\xa8ptic en les ferides dels soldats de la Segona Guerra Mundial.\n_START_SECTION_\nTeoria\n_START_PARAGRAPH_\nL'aromater\xc3\xa0pia vol ser un tractament preventiu pels efectes farmacol\xc3\xb2gics directes dels olis essencials. L'efic\xc3\xa0cia de l'aromater\xc3\xa0pia no est\xc3\xa0 provada per\xc3\xb2 sembla que podria millorar el sistema immunologic."